Diari Oficial de la Generalitat Valenciana


Sumari del DOGV 3823, del 28-08-2000 (2000/7045)

ORDRE de 16 d'agost de 2000, de la Conselleria de Benestar Social, per la qual es fa pública la convocatòria de subvencions per al foment de l'associacionisme juvenil d'àmbit local, per a l'any 2000.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7045


Data del document
:   16-08-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * moviment juvenil
    * jove
    * associació

ORDRE de 16 d'agost de 2000, de la Conselleria de Benestar Social, per la qual es fa pública la convocatòria de subvencions per al foment de l'associacionisme juvenil d'àmbit local, per a l'any 2000. [2000/X7045]
  
La Llei de la Generalitat Valenciana 4/1989, de 26 de juny, sobre l'Institut Valencià de la Joventut assenyala, entre les funcions d'aquest organisme, la promoció i el foment de l'associacionisme juvenil i, per tant, de les iniciatives de les associacions juvenils o prestadores de serveis a la joventut que, en l'àmbit local, realitzen programes dirigits als joves, tot propiciant la seua participació social, i fomentant la creació i el desplegament del teixit associatiu de la Comunitat Valenciana.
  
Per això, i fent ús de les competències que em confereixen l'article 35 de la Llei 5/1983, de 30 de desembre, de Govern Valencià, i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca concurs públic per a la concessió d'ajudes a associacions juvenils i prestadores de serveis a la joventut, d'àmbit local, per al desplegament de les seues iniciatives i projectes per a l'any 2000, i s'aproven las bases que regiran aquesta convocatòria, que figuren com a annex I a aquesta ordre.
  
Segon
  
L'import total màxim de les ajudes ascendeix a quinze milions de pessetes (12.269.344 PTA), que es finançaran a càrrec de la línia de subvenció 404/000/00 del pressupost de despeses de l'Institut Valencià de la Joventut per a l'any 2000.
  
DISPOSICIONS FINALS
  
Primera
  
Es faculta la Direcció General de l'Institut Valencià de la Joventut perquè dicte las resolucions que calguen per al desplegament i la gestió de la convocatòria.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, Reguladora de la Jurisdicció Contenciosa Administrativa.
  
Potestativament, es podrà interposar recurs de reposició, davant de la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, segons el que preveu la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 16 d'agost de 2000
  
El conseller de Benestar Social,
  
RAFAEL BLASCO CASTANY
  
ANNEX I
  
Bases de la convocatòria
  
Primera. Beneficiaris
  
1. Podran sol·licitar subvenció, d'acord amb el que disposa aquesta convocatòria, les associacions juvenils i prestadores de serveis a la joventut d'àmbit local, constituïdes legalment i inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana.
  
2. Del que disposa aquesta convocatòria s'exclouen les associacions que despleguen les seues activitats en l'àmbit universitari.
  
Segona. Programes
  
1. La subvenció concedida contribuirà al finançament del manteniment i del desplegament del programa d'activitats de l'associació. Les subvencions podran finançar fins al 100% del pressupost del programa i l'ajuda màxima que podrà percebre cada entitat serà de 300.000 PTA.
  
2. Es presentarà un únic projecte per entitat, que podrà anomenar-se programa anual, o ser un projecte específic que, a més de les activitats pròpies del funcionament, del desplegament y de la difusió de l'associació, incloga actuacions amb algun dels objectius següents:
  
- Promoció de la tolerància, la solidaritat i el respecte mutu, i prevenció de qualsevol tipus de discriminació.
  
- Foment de la participació de les dones joves.
  
- Promoció d'estils de vida saludables i prevenció de riscs per a la salud.
  
- Participació en activitats internacionals i de cooperació.
  
- Formació i informació en matèria mediambiental.
  
- Protecció del Medi Ambient.
  
- Activitats educatives d'oci i de temps lliure.
  
3. No seran susceptibles d'obtindre subvenció les associacions els programes de les quals incloguen alguna de les accions següents:
  
- Activitats que promoguen o justifiquen qualsevol forma de discriminació per raó de raça, de sexe, de religió, o qualsevol altra que atempte contra els drets fonamentals de la persona.
  
- Activitats acadèmiques.
  
- Viatges desprovistos d'un interés cultural i social clar.
  
- Activitats amb finalitat lucrativa.
  
- Activitats que puguen incitar, directament o indirectament, a l'ús de drogues, alcohol i tabac, que el fomenten o que en facen apologia del consum.
  
- Activitats exclusivament esportives.
  
Tercera. Sol·licituds
  
1. Les sol·licituds es presentaran en el model normalitzat que figura com a annex II d'aquesta ordre. Cada sol·licitud haurà d'anar acompanyada de la documentació següent (original o còpia degudament confrontada):
  
- DNI del/de la president/a, o representant legal.
  
- Targeta del Codi d'Identificació Fiscal (CIF) de l'entitat.
  
- Programa que es desplegararà durant l'any 2000, el qual haurà d'incloure les característiques tècniques següents: personal responsable, infraestructura, temporització i descripció de les activitats, característiques dels beneficiaris, llocs de realització, pressupost i aportació econòmica de l'entitat i/o dels participants.
  
- Relació detallada d'ingressos i de despeses de l'associació de l'any 1999.
  
- Memòria de les activitats realitzades l'any 1999.
  
- Un exemplar original de cada una de les publicacions realitzades des de l'1 de gener fins al 31 de desembre de 1999.
  
- Fitxa de dades bancàries de l'associació, emplenada per l'entitat bancària en la qual es sol·licita l'ingrés de la subvenció.
  
Si els documents exigits ja estigueren en poder de l'Institut Valencià de la Joventut, l'associació sol·licitant podrà acollir-se al dret que estableix l'article 35.f) de la Llei 30/1992, de Règim Jurídic de les Administracions Públiques i del Procediment Administratiu Comú, sempre que indique la data i l'òrgan o dependència en què es presentaren o, si s'escau, s'emeteren, i si no hagueren transcorregut més de cinc anys des de la finalització del procediment al qual corresponen.
  
2. Les sol·licituds podran presentar-se al registre de la seu de l'Institut Valencià de la Joventut (c/ de l'Hospital, 11, 46340 València); al de les unitats territorials de l'IVAJ d'Alacant (Pl. de Sant Cristòfol, 8-10, baixos, 03331) o de Castelló de la Plana (c/ dels Orfebres Santalínea, 2, 12346); o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. L'últim dia en què es podran presentar sol·licituds serà el 25 de setembre de 2000.
  
4. Si les sol·licituds no reuneixen els requisits i/o la documentació que assenyala el punt 1 d'aquesta base, es requerirà l'associació interessada perquè, en el termini de deu dies, n'esmene els defectes, tot prevenint-la que, altrament, es considerarà que ha desistit de la seua sol·licitud, segons el que estableix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, després de la resolució que prèviament dictarà la Direcció General de l'Institut Valencià de la Joventut, en els termes que preveu l'article 42 de la Llei esmentada.
  
Quarta. Comissió Avaluadora i resolució de la convocatòria
  
1. El director general de l'Institut Valencià de la Joventut nomenarà una Comissió Avaluadora per a l'estudi i la valoració de les sol·licituds presentades, d'acord amb la composició següent:
  
- Quatre tècnics entre el personal al servei de l'administració del Govern Valencià adscrit a l'IVAJ, entre els quals designarà el president o presidenta i el secretari o secretària.
  
- Tres representants del Consell de la Joventut de la Comunitat Valenciana, a proposta de la seua Comissió Permanent.
  
El règim jurídic que regularà aquesta Comissió Avaluadora serà el que preveu per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La resolució mitjançant la qual es determine la composició nominal de la Comissió es publicarà en el Diari Oficial de la Generalitat Valenciana.
  
2. Correspon al director general de l'Institut Valencià de la Joventut la resolució d'aquesta convocatòria, a proposta de la Comissió Avaluadora.
  
3. Per a la concessió de subvenció es valorarà prioritàriament:
  
- La viabilitat del programa o projecte.
  
- L'aportació econòmica de l'entitat al desplegament del programa o projecte.
  
- La incidència social de l'entitat i del programa o projecte en l'àmbit geogràfic on es desplegue.
  
- Que el contingut del programa o projecte incloga accions relacionades amb els objectius indicats en el punt 2 de la base segona d'aquesta ordre.
  
- El nombre de participants.
  
- Que l'associació siga membre del consell local de joventut.
  
- Tindre emplenada l'Enquesta-2000, d'actualització de dades del cens de l'IVAJ.
  
4. La resolució d'aquesta convocatòria es farà en un termini màxim de sis mesos, comptadors a partir de l'acabament del termini de presentació de sol·licituds, i s'entendran desestimades si no se'n dicta resolució expressa dins d'aquest termini. Tot açò sense perjudici de l'obligació de resoldre que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. La resolució de la convocatòria es notificarà a les entitats interesades en els termes que preveu la Llei 30/1992, de Règim Jurídic de les Administracions Públiques i del Procediment Administratiu Comú.
  
Cinquena. Obligacions dels beneficiaris
  
1. Les entitats beneficiàries de les subvencions hauran de complir les obligacions següents:
  
a) Realitzar el programa i adoptar les actituds que fonamenten la concessió de la subvenció.
  
b) Acreditar davant de l'IVAJ la realització de l'activitat i l'adopció del comportament, i també el compliment dels requisits i condicions que determine la concessió o el gaudi de l'ajuda.
  
c) Sotmetre's a les actuacions de control financer que corresponen a la Intervenció General, quant a les subvencions i ajudes concedides.
  
d) Comunicar a l'IVAJ l'obtenció de subvencions o ajudes per a la mateixa finalitat, procedents de qualssevol administracions o ens públics.
  
e) Comunicar a l'IVAJ les modificacions que es produïsquen en el desplegament del programa o projecte subvencionat.
  
f) Prestar la col·laboració i presentar la documentació necessària, als supervisors de l'Institut Valencià de la Joventut, amb la finalitat de comprovar l'execució del projecte objecte de subvenció.
  
g) Consignar, en les publicacions relatives al programa, que l'associació ha sigut subvencionada per l'Institut Valencià de la Joventut.
  
h) Dur una comptabilitat que reflectisca l'estat d'ingressos i de despeses de l'exercici subvencionat.
  
i) Complir totes les obligacions previstes per al règim de subvencions i ajudes públiques, que siguen aplicables a aquesta ordre, de conformitat amb el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la resta de la legislació concordant i d'aplicació.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
  
3. L'import de les subvencions rebudes per al programa o projecte en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'ens públics o privats, supere el cost de l'activitat que desplegarà l'entitat beneficiària. En aquest cas, si la subvenció principal és l'atorgada per l'IVAJ, procedirà el reintegrament de l'excés obtingut sobre el cost de l'activitat desplegada.
  
4. Així mateix, procedirà el reintegrament de les quantitats percebudes i l'exigència de l'interès de demora a partir del moment del pagament de la subvenció, d'acord amb el procediment que s'instruïsca a l'efecte en el qual se'n garantirà l'audiència, en els casos següents:
  
- Incompliment de l'obligació de justificació.
  
- Haver obtingut la subvenció sense reunir les condicions requerides.
  
- Incompliment de la finalitat per a la qual es va concedir la subvenció o de les condicions imposades amb motiu de la concessió.
  
Sisena. Justificació i pagament
  
1. Les associacions a les quals s'haja concedit la subvenció la rebran després de justificar-ne la finalitat, mitjançant la presentació, fins al 15 de novembre de l'any 2000, dels documents següents:
  
a) Factures originals i còpies per a ser confrontades per la unitat de registre de l'òrgan competent, corresponents al programa i per l'import total subvencionat.
  
Les despeses generals, com ara telèfon, aigua, llum, lloguer, etc., no podran superar el 20% de l'import total subvencionat.
  
b) Detall de les despeses del personal (nòmines i minutes) que haja treballat directament en el projecte, juntament amb els models TC1 i TC2 de cotització a la Seguretat Social, i els impresos 110 i 190 de l'ingrés de retencions de l'IRPF en l'Agència Tributària.
  
Aquestes despeses no podran superar el 30% de l'import total subvencionat.
  
c) Certificats que l'associació o entitat es troba al corrent de les obligacions tributàries davant de l'Estat, la Generalitat Valenciana i la Seguretat Social en la data de concessió de l'ajuda, expedits per l'Agència Tributària, per la Conselleria d'Economia, Hisenda i Ocupació, i per la Tresoreria General de la Seguretat Social, de conformitat amb el que estableix l'Ordre de la Conselleria d'Economia i Hisenda de 30 de maig de 1996, i en la forma que preveu el Decret 390/1996, d'1 de març.
  
d) Memòria en què conste la descripció del programa o del projecte objecte de la subvenció, executat al llarg de l'any 2000, els objectius assolits i la seua valoració.
  
e) Certificat del/de la tresorer/a de l'entitat en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2000.
  
f) Certificació del/de la tresorer/a (per a la justificació de subvencions), en la qual es detallaran les factures, tot indicant-hi el número d'ordre, la data, el nom i el CIF del proveïdor i l'import facturat.
  
Queden excloses del compliment de l'obligació de presentar els certificats de l'Agència Tributària, de la Conselleria d'Economia i Hisenda, i de la Tresoreria de la Seguretat Social, a què fa referència l'apartat c) d'aquesta base, aquelles entitats la subvenció de les quals no supere, en conjunt, la quantia de tres-centes mil pessetes per concepte i any.
  
2. L'incompliment de la justificació de la subvenció en suposarà la pèrdua del dret al cobrament.
  
Setena
  
La participació en aquesta convocatòria implica l'acceptació de les bases que la regulen.